**Albert Speer** (1934–2017) var en tysk arkitekt og byplanlegger utdannet av Technische Universität München. Han har hatt betydelige byplanleggingsprosjekter over hele verden.

Liv og virke
------------

### Familiebakgrunn

Speer var sønn av arkitekten Albert Speer som blant annet var rustningsminister i Adolf Hitlers regjering. Han hadde større innflytelse som byplanlegger enn faren som i liten grad fikk sine store byplaner realisert. Han vokste opp som eldste av seks barn med familien i Berchtesgaden og som barn besøkte han ofte «snille onkel» Adolf Hitler på hans feriested i Obersalzberg.

Hans far satt etter andre verdenskrig fengslet frem til 1966.

Hans søster, Hilde Schramm, har vært politiker for partiet Bündnis 90/Die Grünen.

I 1945 flyttet moren med barna til besteforeldrene i Heidelberg. Speer stammet kraftig, og sluttet derfå skolen. Men i 1952 begynte han i snekkerlære i Heidelberg, og avsluttet med Gesellenbrief i 1955. Så tok han *Abitur* på kveldsgymnasium. I 1955 begynte han å studere arkitektur ved Technische Universität München. 

### Karriere

I perioden 1660 til 1964 arbeidet han ved forskjellige arkikektfirmaer blant annet i Tyskland, Sverige og Tyrkia. Fra 1960 var han medlem av Bund Deutscher Architekten. På grunn av hans far fant man det fornuftigst at når han satt i juryen ved forskjellige arkitektkonkurranser, var det anonymt.

I 1964 vant ham annenpremien i en internasjonal arkitektkonkurranse for jernbanestasjonsutforming og gestaltning av bykjernen i Ludwigshafen am Rhein.

Hans firma Albert Speer & Partners (etablert i 1964; over 150 ansatte på det meste) i Frankfurt am Main laget store planer for utvikling av byer med flere millioner innbyggere, stor arrangementer og mer detaljerte planer. Speer har hatt oppdrag i Saudi Arabia, Algerie, Jordan og Egypt. Han designet blant annet diplomatbydelen i Riyadh. Speer ble tidlig opptatt av bærekraft som tema i byplanlegging.

Ovalen på Baseler Platz i Frankfurt am Main.
Han involverte sosiologer i byplanlegging, noe som var uvanlig på den tiden. Han medvirket ved utforming av av Allianz Arena i München, hjemmebane for FC Bayern.

I 1994 beredte hans utviklingsstruktur for en bydel i Tianjin veien for ytterligere store kinesiske prosjekter.

Speer planla blant annet Expo 2000 i Hannover, Nigerias hovedstad Abuja, campus for Fudan-universitetet i Shanghai, deler av anlegget for olympiske leker i Beijing og byen Anting (der kinesisk bilindustri er konsentrert) i Jiading utenfor Shanghai. Han hadde spesielt stor betydning for hjembyen Frankfurt am Main der han blant annet planla bygget for den europeiske sentralbank.

Han planla de helt nye anleggene for VM i fotball 2022 i Qatar og denne planen lå til grunn da Qatar søkte om å arrangere verdensmesterskapet. Speers planer var vesentlige for at Qatar ble tildelt VM i 2022. I Egypt laget han planer for en helt ny by utenfor Kairo med plass til tre millioner innbyggere.

Han medvirket i dokudramaet om faren *Speer and Hitler: The Devil's Architect* (2005).

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2   Munzinger Personen, oppført som Albert Speer, Munzinger IBA 00000021037, besøkt 9. oktober 2017[Hentet fra Wikidata]
3. ↑   Structurae, oppført som Albert Speer, Structurae person ID 1004177[Hentet fra Wikidata]
4. 1 2   Brockhaus Enzyklopädie, oppført som Albert Speer, Brockhaus Online-Enzyklopädie-id speer-albert, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   www.journal-frankfurt.de, besøkt 17. september 2017[Hentet fra Wikidata]
7. 1 2 3  Großekathöfer, Maik; Moreno, Juan (8. januar 2015). «Architect Albert Speer Interview on Qatar World Cup». *Der Spiegel* **(engelsk)**. ISSN 2195-1349. Besøkt 12. november 2022.
8. 1 2 3 4 5 6  «Architect Albert Speer Jr. son of top Nazi, dies at 83 – DW – 09/18/2017». *dw.com* **(engelsk)**. Besøkt 12. november 2022.
9. 1 2  Ewing, Jack (21. september 2017). «Albert Speer Jr. Architect and Son of Hitler Confidant, Dies at 83». *The New York Times* **(engelsk)**. ISSN 0362-4331. Besøkt 12. november 2022. «Albert Speer Jr. was born in Berlin on July 29, 1934, only days before Hitler declared himself Führer, or leader, of Germany. Albert Jr. grew up in Berchtesgaden, Germany, the Alpine village used by Hitler as a retreat. Films from the 1930s show a young Mr. Speer playing on the veranda of Hitler’s villa while the dictator looks on.»
10. 1 2 3  Smoltczyk, Alexander (1. juni 2012). «German Architect Albert Speer Plans for the 2022 World Cup in Qatar». *Der Spiegel* **(engelsk)**. ISSN 2195-1349. Besøkt 12. november 2022.
11. 1 2  *Hitler war für uns ein netter Onkel*. Intervju med Gerhard Matzig i *Süddeutsche Zeitung* den 30. april 2010
12. ↑  Whitfield, John (2009). «Q&A: Architect of a sustainable future». *Nature*. 7267 **(engelsk)**. 461: 1061–1061. ISSN 1476-4687. doi:10.1038/4611061a. Besøkt 12. november 2022. «German architect Albert Speer Jr is a pioneer of sustainable building and city planning whose firm has designed ecological communities from Cologne in Germany to Shanghai in China. With the publication of a new book setting out his philosophy, he explains why we should take a more holistic approach to urban development.»
13. ↑  Nast, Condé (5. mai 2017). «The Complicated Architecture of Albert Speer, Jr.». *The New Yorker* **(engelsk)**. Besøkt 12. november 2022.